Na temelju članka 53. Statuta III. gimnazije Osijek, a u svezi članka 52. Zakona o proračunu („Narodne novine“, broj 87/08., 136/12. i 15/15.) i Pravilnika o načinu korištenja vlastitih prihoda proračunskih korisnika Osječko-baranjske županije („Županijski glasnik“, broj: 6/20.) Školski odbor III. gimnazije Osijek, na sjednici održanoj dana 12. travnja 2021. godine donosi

PRAVILNIK

o načinu ostvarivanja i korištenja vlastitih prihoda

članak 1.

Ovim pravilnikom uređuje se način ostvarivanja i korištenja vlastitih prihoda koje ostvaruje III. gimnazija Osijek ( u daljnjem tekstu: Škola).

Odredbe ovog Pravilnika ne odnose se na sredstva državnog proračuna koje doznačuje Ministarstvo nadležno za znanost i obrazovanje sukladno odredbama zakona i propisa kojima se uređuje srednjoškolsko obrazovanje, Županije, namjenske prihode od sufinanciranja, odnosno prihode dobivene putem provedbe nacionalnih i EU projekata.

Riječi i pojmovni sklopovi koji imaju rodno značenje korišteni u ovom dokumentu odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno jednini ili množini.

Članak 2.

Sukladno članku 52. Zakona o proračunu („Narodne novine“ broj: 87/08., 136/12. i 15/15.), vlastitim prihodima smatraju se prihodi koje Škola ostvari od obavljanja poslova na tržištu i tržišnim uvjetima.

Škola ostvaruje prihode od najma prostora za samoposlužne aparate.

Članak 3.

Ostvareni prihodi, ukoliko osnivač Škole svojom odlukom drugačije ne odluči, koriste se za podmirenje svih materijalnih troškova razvrstanih prema ekonomskoj klasifikaciji razreda „3“ (odnose se na rashode poslovanja) i razreda „4“ (odnosi se na troškove nefinancijske imovine).

Članak 4.

Ako je škola u bilanci na dan na dan 31. prosinca prethodne godine iskazala manjak prihoda (iz izvora: vlastiti prihodi) obvezna je vlastite prihode ostvarene u iznosu većem od potrebnog za podmirenje rashoda iz članka 3. ovog Pravilnika rasporediti za pokriće iskazanog manjka.

Članak 5.

Ako Škola ostvari vlastite prihode u iznosu većem od potrebnog za podmirenje rashoda iz članka 3. i 4., obvezna je koristiti do 80 % tih prihoda za pokriće materijalnih i financijskih rashoda, rashoda za nabavu nefinancijske imovine te izdatke za financijsku imovinu i otplate zajmova , a najviše 20 % za isplatu dodatka za uspješnost u radu i drugih dodataka na plaću odnosno za druge namjene utvrđene sukladno općim aktima.

Članak 6.

Škola može iznimno vlastite prihode koristiti za određene namjene u omjeru drugačijem od utvrđenoga u članku 5. ovog Pravilnika, uz prethodnu suglasnost nadležnog upravnog tijela Županije kao osnivača, a iz razloga koje nadležno upravno tijelo ocijeni opravdanim.

Vlastiti prihodi koji se ne iskoriste u tekućoj godini prenose se u sljedeću proračunsku godinu, a ostvareni višak koristi se sukladno zakonu i općim aktima Škole.

Članak 7.

Vlastite prihode za isplatu dodatka na plaću i dodatka za uspješnost u radu Škola može koristiti samo uz uvjet da u bilanci na dan 31. prosinca prethodne godine nije iskazan manjak prihoda.

Članak 8.

Škola je dužna vlastite prihode evidentirati sukladno propisima kojima se uređuje proračunsko računovodstvo.

Članak 9.

Na prijedlog ravnatelja , Školski odbor će svake kalendarske godine najkasnije do 31. prosinca donijeti Financijski plan u kojem će biti navedena visina očekivanih vlastitih prihoda u narednoj kalendarskoj godini te pregled očekivanog utroška vlastitih prihoda po pojedinim kategorijama troškova.

Praćenje ostvarivanja i korištenja vlastitih prihoda provode nadležna upravna tijela osnivača prilikom podnošenja polugodišnjeg i godišnjeg izvještaja o izvršenju financijskog plana Škole, odnosno posebnog izvješća podnesenog na zahtjev osnivača uz drugu raspoloživu , odnosno dostupnu dokumentaciju.

Članak 10.

Ovaj Pravilnik stupa na snagu danom donošenja i objavljuje se na oglasnoj ploči i mrežnim stranicama Škole.

KLASA: 003-05/21-01/2

URBROJ: 2158/39-21-01

Osijek, 12.04.2021. godine

Ravnatelj:

Dražen Jakopović, prof.

Predsjednica Školskog odbora:

Jasenka Bolkovac, prof.